als_Latn dik_Latn sna_Latn
Tom Doshi “kundër” vendimit të PS-së për Prokurorin e Përgjithshëm (Burimi: Balkanweb, www.balkanweb.com)
TIRANE - Deputeti i PS, Tom Doshi del kundër vendimit të grupit të PS-së dhe vendos të votojë ‘pro’ në Kuvend kandidaturën e Adriatik Llallës në postin e kryeprokurorit të vendit.
Kjo është konfirmuar për “Gazetën Shqiptare” nga vetë deputeti socialist. Në këtë reagim, Doshi është shprehur se i ka bërë thirrje madje dhe PS-së të votojë Llallën.
“Kam besim se Llalla do jetë prokurori i gjithë shqiptarëve dhe për këtë vendim përgjigjem para elektoratit tim”, është shprehur Doshi. Më tej ai thotë se këto nuk janë lojëra, por vendim i pjekur, pasi kurrsesi nuk pranon të bëjë lojëra në dëm të vendit.
Tom Doshi është i pari deputet nga PS-ja që del kundër vendimit të grupit parlamentar, i cili është shprehur se do abstenojë në votimin për kandidaturën e Llallës.
Vendimi për abstenim u be publik nga deputeti Taulant Balla, i cili u shpreh se PS konteston procesin dhe jo kandidaturën.
05.12.2012
Burimi: Balkanweb
als_Latn als_Latn als_Latn als_Latn als_Latn als_Latn unk als_Latn